تورکیه نینگ مطبوعات خلاصه لری
تورکیه نینگ مطبوعات خلاصه لری
صباح گزیته سی: " ایردوغان مهم بیانات بیردی" سرلوحه سی بیلن خبر بیردی.
خبرگه کوره جمهور باشلیغی رجب طیب ایردوغان، امریکا قوشمه ایالتلریده گی سفری نینگ سونگگی کونیده نیویورکده جایلشگن تورک اوییده ژورنالیستلرنینگ سواللریگه جواب قیتردی. ایردوغان بیرلشگن ملتلر تشکیلاتی نینگ تورکیه ایتگن نقطه گه کیلیش گه باشله گن لیگینی افاده ایتدی. روسیه بیلن اوکراین اوروشی نینگ اداغگه ییتیب باریشی اوچون هرکیم نینگ فداکارلیک قیلیشی کیره ک لیگینی تاکییدله گن ایردوغان پوتین نینگ هسته ای اوروش گه اشاره قیلیشی گه کوپراق تلفات بیریش یانداشوویدن وازکیچیش کیره ک لیگینی ایتدی.
حریت گزیته سی:" نیویورک تایمز جمهور باشلیغی ایردوغان نینگ دیپلوماسی یوتوغی نی مقته دی" سرلوحه سی بیلن خبر بیردی.
خبرگه کوره امریکا قوشمه ایالتلری نینگ گزیته سی نیویورک تایمز جمهور باشلیغی رجب طیب ایردوغان نینگ روسیه – اوکراین بحرانیده اوینه گن رولی اوچون مقتاو یاغدیردی. ایردوغان نینگ اوروش دوامیده روسیه دولت باشلیغی ویلادیمیر پوتین بیلن بولگن مناسبتینی قوریقلب اوروش نینگ گلوبال تاثیرلرینی کمه یتیریش گه اورونگن لیگینی اورغوله دی.
یینی شفق گزیته سی:" بیرلشگن ملتلر تشکیلاتی تورکیه گه اوروش اسیری المه شووی اوچون منتدارچیلیک بیلدیردی" سرلوحه سی بیلن خبر بیردی.
خبرگه کوره بیرلشگن ملتلر تشکیلاتی باش کاتبی انتونیئو گوترش روسیه بیلن اوکراین اورته سیده 200 دن آرتیق اوروش اسیری المه شوویده گی رولی باعث تورکیه گه منتدارچیلیک بیلدیردی.
ستار گزیته سی: "تورکیه بیلن ملی اوروش اوچاغی شریک لیگی: فخرلنه میز" سرلوحه سی بیلن خبر بیردی.
خبرگه کوره، ملی اوروش اوچاغی اوچون تورکیه – رولز رویس شریکلیگی حقیده گپیرگن انگلیس تشقی ایشلر وزیری جیمی کریویلی "تورکیه بیر ناتو اولکه سی رولز رویس هم بیر انگلیس شرکتی و بو بیلن فخرلنه میز. دنیانینگ هر تامانیده گی دوستلریمیزنینگ بو شرکتلر بیلن ایشلشینی کوریشدن خرسندمن" دیدی.
وطن گزیته سی: "مصرف قیلووچی ایندیکسی 72،4 بولدی" سرلوحه سی بیلن خبر بیردی.
خبرگه کوره، تورکیه استاتیستیک باشقرووی و تورکیه جمهوریتی مرکز بانکی همکارلیگی بیلن آلیب باریلگن تیکشیروو گه کوره مصرف قیلووچی ایندیکسی سپتامبر آییده آلدینگی آیگه کوره 0،3 فایز کوپه یدی. اگست آییده 72،2 بولگن ایندیکس سپتامبر آییده 72،4 بولدی.
azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab